CELEX: 32021D0869
Language: bg
Date: 2021-05-27 00:00:00
Title: Решение за изпълнение (ЕС) 2021/869 на Комисията от 27 май 2021 година за изменение на Решение за изпълнение (ЕС) 2018/638 по отношение на датата на изтичане на срока му на действие с цел удължаване на срока на действие на мерките за предотвратяване на въвеждането и разпространението на територията на Съюза на вредителя Spodoptera frugiperda (Smith) (нотифицирано под номер C(2021)3576)

31.5.2021   
               
               
                  BG
               
               
                  Официален вестник на Европейския съюз
               
               
                  L 191/4
               
            
         РЕШЕНИЕ ЗА ИЗПЪЛНЕНИЕ (ЕС) 2021/869 НА КОМИСИЯТА
         от 27 май 2021 година
         за изменение на Решение за изпълнение (ЕС) 2018/638 по отношение на датата на изтичане на срока му на действие с цел удължаване на срока на действие на мерките за предотвратяване на въвеждането и разпространението на територията на Съюза на вредителя Spodoptera frugiperda (Smith)
         
            
               (нотифицирано под номер C(2021)3576)
            
         
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2016/2031 на Европейския парламент и на Съвета от 26 октомври 2016 г. за защитните мерки срещу вредителите по растенията, за изменение на регламенти (ЕС) № 228/2013, (ЕС) № 652/2014 и (ЕС) № 1143/2014 на Европейския парламент и на Съвета и за отмяна на директиви 69/464/ЕИО, 74/647/ЕИО, 93/85/ЕИО, 98/57/ЕО, 2000/29/ЕО, 2006/91/ЕО и 2007/33/ЕО на Съвета (1), и по-специално член 28, параграф 1, букви ж) и з) и член 41, параграф 2 от него,
         като има предвид, че:
         
                     (1)
                  
                  
                     С Решение за изпълнение (ЕС) 2018/638 на Комисията (2) се установяват спешни мерки за предотвратяване на въвеждането и разпространението на територията на Съюза на вредителя Spodoptera frugiperda (Smith) („посочения вредител“).
                  
               
                     (2)
                  
                  
                     Посоченият вредител е включен в списъка в част А от приложение II към Регламент за изпълнение (ЕС) 2019/2072 на Комисията (3) като вредител, за който не е известно да се среща на територията на Съюза. Той е включен също така като приоритетен вредител в списъка в приложението към Делегиран регламент (ЕС) 2019/1702 на Комисията (4).
                  
               
                     (3)
                  
                  
                     След приемането на Решение за изпълнение (ЕС) 2018/638 бе установено, че посоченият вредител продължава да се разпространява бързо по целия свят, включително на територията на Съюза, което изостри необходимостта от бдителност и от специалните мерки за наблюдение на територията, предвидени в посоченото решение.
                  
               
                     (4)
                  
                  
                     Освен това броят на случаите на залавяне на посочения вредител във внасяни стоки остава висок, а растителните видове, при които е заловен посоченият вредител, са разнообразни. Поради това фитосанитарните рискове от посочения вредител налагат допълнителна оценка.
                  
               
                     (5)
                  
                  
                     Затова е важно срокът на действие на мерките, предвидени в Решение за изпълнение (ЕС) 2018/638, да бъде удължен, за да се осигури непрекъсната защита на територията на Съюза от въвеждането и разпространението на посочения вредител.
                  
               
                     (6)
                  
                  
                     По тази причина срокът на действие на Решение за изпълнение (ЕС) 2018/638 следва да бъде удължен до 30 юни 2023 г., за да се даде възможност за неговото преразглеждане преди изтичането на този срок.
                  
               
                     (7)
                  
                  
                     Поради това Решение за изпълнение (ЕС) 2018/638 следва да бъде съответно изменено.
                  
               
                     (8)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 8 от Решение за изпълнение (ЕС) 2018/638 се заменя със следното:
            
               
                  „Член 8
                  Настоящото решение се прилага до 30 юни 2023 г.“
               
            
         
         
            Член 2
            Настоящото решение се прилага от 1 юли 2021 година.
         
         
            Член 3
            Адресати на настоящото решение са държавите членки.
         
         
            Съставено в Брюксел на 27 май 2021 година.
            
               
                  За Комисията
               
               Stella KYRIAKIDES
               
                  Член на Комисията
               
            
         
         
            (1)  ОВ L 317, 23.11.2016 г., стр. 4.
         
            (2)  Решение за изпълнение (ЕС) 2018/638 на Комисията от 23 април 2018 г. за установяване на спешни мерки за предотвратяване на въвеждането и разпространението в Съюза на вредителя Spodoptera frugiperda (Smith) (ОВ L 105, 25.4.2018 г., стр. 31).
         
            (3)  Регламент за изпълнение (ЕС) 2019/2072 на Комисията от 28 ноември 2019 г. за установяване на еднакви условия за изпълнението на Регламент (ЕС) 2016/2031 на Европейския парламент и на Съвета за защитните мерки срещу вредителите по растенията, за отмяна на Регламент (ЕО) № 690/2008 на Комисията и за изменение на Регламент за изпълнение (ЕС) 2018/2019 на Комисията (ОВ L 319, 10.12.2019 г., стр. 1).
         
            (4)  Делегиран регламент (ЕС) 2019/1702 на Комисията от 1 август 2019 г. за допълнение на Регламент (ЕС) 2016/2031 на Европейския парламент и на Съвета посредством установяване на списък на приоритетните вредители (ОВ L 260, 11.10.2019 г., стр. 8).